Source: https://www.parchovany.sk/urad-2/oznamy-/verejna-vyhlaska-rozhodnutie-o-umiestneni-stavby-175.html
Timestamp: 2019-09-21 17:09:05+00:00
Document Index: 860213

Matched Legal Cases: ['§ 119', '§ 117', '§ 35', '§ 39', '§ 40', '§ 36', '§ 37', '§ 54', '§ 47', '§ 42']

Oznamy - Verejná vyhláška - rozhodnutie o umiestnení stavby - Oficiálne stránky obce Parchovany
Oznamy - Verejná vyhláška - rozhodnutie o umiestnení stavby
Verejná vyhláška - rozhodnutie o...
Námestie Sv. Cyrila a Metoda 43/27, 078 01 Sečovce
Vaša značka: Naša značka: Vybavuje/Linka Sečovce
.../7.8.2019 3737/415/2019 Hrinda/056-6783005 4.9.2019
+421(0)905 250 177
Vec: Obec Parchovany, zastúpená starostom obce, Hlavná 470/22, 076 62 Parchovany,
IČO 00 33 18 13
„ Zvýšenie kvality a bezpečnosti verejných priestranstiev Parchovany “.
Navrhovateľ Obec Parchovany, zastúpená starostom obce, Hlavná 470/22, 076 62 Parchovany, IČO 00 33 18 13, podal dňa 7.8.2019, na tunajšom úrade návrh na vydanie rozhodnutia o umiestnení stavby: „ Zvýšenie kvality a bezpečnosti verejných priestranstiev Parchovany “ na pozemkoch parcela číslo 8/3, 8/4, LV 1051 v katastrálnom území Parchovany.
Mesto Sečovce, ako vecne a miestne príslušný stavebný úrad podľa určenia Okresného úradu Košice, Komenského 52, Košice v zmysle § 119 ods. 3 zák. č. 50/1976 Zb. č.j. OU-KE-OVBP2-2019/040410 zo dňa 23.7.2019 a § 117 zákona číslo 50/1976 Zb. o územnom plánovaní a stavebnom poriadku (stavebný zákon) v znení neskorších predpisov, posúdil predložený návrh podľa §§ 35 až 38 stavebného zákona, zosúladil stanoviska uplatnené dotknutými orgánmi štátnej správy a posúdil námietky a vyjadrenia účastníkov konania.
Na základe tohto posúdenia podľa §§ 39 a 39a stavebného zákona v znení neskorších predpisov a vyhl. č. 453/2000 Z.z. vydáva
Stavba Zvýšenie kvality a bezpečnosti verejných priestranstiev Parchovany bude umiestnená na pozemkoch na pozemkoch parcela číslo 8/3, 8/4, LV 1051 v katastrálnom území Parchovany tak ako je to zakreslené v situačnom výkrese, ktorý tvorí súčasť tohto rozhodnutia.
Pre zvýšenie kvality a bezpečnosti verejných priestranstiev obce Parchovany sa prevedie vybudovanie a úprava existujúcich plôch a chodníka s napojením na jednotlivé objekty rodinných domov a verejných budov. Touto úpravou sa má dosiahnuť verejný záujem a bezpečný pohyb chodcov a motorových vozidiel.
SO 01 – stavba je vedená ako jeden stavebný objekt - chodník
Pri projektovaní dodržať ustanovenia stavebného zákona o všeobecných technických požiadavkách na výstavbu v znení neskorších predpisov a príslušné technické normy.
Stavba bude umiestnená na pozemkoch v katastrálnom území Kravany, tak, ako je zakreslené v projektovej dokumentácií.
Pri projektovej príprave dodržať vyhlášku Ministerstva životného prostredia Slovenskej republiky č. 532/2002 Z.z., ktorou sa upravujú podrobnosti o všeobecných technických požiadavkách na výstavbu a o všeobecných technických požiadavkách na stavby užívané osobami s obmedzenou schopnosťou pohybu a orientácie.
Pri realizácií dodržať podmienky SPP - distribúcia a.s., Mlynské nivy 44/b, Bratislava.
Pri spracovaní projektovej dokumentácie rešpektovať podzemné inžinierske siete v správe Slovak Telecom a.s. v zmysle vyjadrenia číslo 6611923934 zo dňa 26.8.2019.
Pri realizácií dodržať podmienky Východoslovenskej vodárenskej spoločnosti a.s. závod Trebišov, Komenského 1872, Trebišov číslo 76363/2019 zo dňa 2.9.2019.
Pri realizácií dodržať podmienky Východoslovenskej distribučnej a.s. Mlynská 31, Košice.
V ďalšom stupni prípravy projektovej dokumentácie dodržať podmienky Okresného úradu Trebišov odboru starostlivosti o životné prostredie, M.R. Štefánika 32, Trebišov.
V ďalšom stupni prípravy projektovej dokumentácie dodržať podmienky Okresného úradu Trebišov odboru cestnej dopravy a pozemných komunikácií, M.R. Štefánika 1161/184, Trebišov uvedené vo vyjadrení číslo OU-TV-OCDPK-2019/010845-2 zo dňa 30.8.2019.
V prípade nutnosti výrubu vzrastlých stromov s obvodom kmeňa väčším ako 40 cm meraným vo výške 130 cm nad zemou, alebo krovitého porastu rastúceho na ploche nad 10 m2 požiadať o povolenie ich výrubu príslušný orgán ochrany prírody a krajiny.
Na predmetnú stavbu je potrebné požiadať o vydanie stavebného povolenia príslušný správny orgán.
Rozhodnutie o námietkach účastníkov konania: neboli podané
Toto rozhodnutie platí v zmysle § 40 ods. 1 stavebného zákona tri roky odo dňa nadobudnutia právoplatnosti. Nestratí však platnosť, ak v tejto lehote bude podaná žiadosť o stavebné povolenie.
K návrhu bola predložená projektová dokumentácia s vyjadreniami dotknutých orgánov verejnej správy a dotknutých organizácií.
Mesto Sečovce dňa 13.8.2019 oznámilo podľa § 36 stavebného zákona začatie územného konania všetkým známym účastníkom konania a dotknutým orgánom verejnej správy a dňa 4.9.2019 vykonalo ústne jednanie spojené s miestnym zisťovaním.
Z dôvodu oznámenia aj verejnou vyhláškou, bolo oznámenie o začatí konania vyvesené na úradnej tabuli a internetovej stránke Obce Parchovany 16.8.2019 do 30.8.2019.
Stanoviska účastníkov konania, dotknutých orgánov verejnej správy a zainteresovaných organizácií boli skoordinované a zahrnuté do podmienok tohto rozhodnutia.
Stavebný úrad posúdil návrh na umiestnenie stavby podľa § 37 stavebného zákona a zistil, že jej umiestnenie zodpovedá hľadiskám starostlivosti o životné prostredie, resp. že týmto hľadiskám neodporuje, ani životné prostredie neohrozuje.
Podľa § 54 zákona číslo 71/1967 Zb. o správnom konaní proti tomuto rozhodnutiu je možné podať odvolanie v lehote 15 dní odo dňa jeho doručenia na Mestský úrad Sečovce.
Toto rozhodnutie je možné v zmysle § 47 ods. 4 zákona číslo 71/1967 Zb. preskúmať súdom po vyčerpaní riadnych opravných prostriedkov.
MVDr. Jozef G a m r á t
Grafická príloha situačného výkresu, na ktorej je vyznačené umiestnenie stavby v súlade s podmienkami územného rozhodnutia.
Toto rozhodnutie ma povahu verejnej vyhlášky podľa § 42 ods. 2 zákona číslo 50/1976 Zb. o územnom plánovaní a stavebnom poriadku (stavebný zákon) v znení neskorších predpisov a musí byť vyvesené po dobu 15 dní na úradnej tabuli obce a internetovej stránke obce.
Vyvesené dňa: 09.09.2019 Zvesené dňa: 24.09.2019
Vyvesené: 11. 9. 2019
Dátum zvesenia: 26. 9. 2019
Dnes je sobota, 21.9.2019, 19:09:05
vietor JZ, 2 m/s
tlak 1026.56 hPa
tlak 1015.84 hPa
vietor SZ, 0.39 m/s